Palmutjärvi

Palmutjärvi on 19 hehtaarin kokoinen järvi Varsinais-Suomen maakunnassa Salon kaupungin Kiikalassa. Järvi sijaitsee Omenojärven pohjoispuolella Peltolan kylässä. Palmutjärvi on linnustollisesti ja maisemallisesti arvokas järvi. Sen rannat ovat pusikoituneet ja ruovittuneet ja järven luoteisranta on miltei umpeenkasvanut puustoinen tulva-alue. Palmutjärven ympärille on jätetty suojavyöhyke, jota ei viljellä, jotta ravinteet eivät rehevöittäisi järveä. Lähteet